KAPOSVÁRI EGYETEM

**SZERVEZETI ÉS MŰKÖDÉSI**

**SZABÁLYZAT**

**III. KÖTET**

**7. melléklet**

**Kérvényezési ügymenet**

#### KAPOSVÁR

**2017**

**I. Általános eljárási szabályok**

**A kérelmek benyújtásának módja**

**1.§**

(1) Kizárólag elektronikus formában, az elektronikus tanulmányi rendszeren (továbbiakban: TR) keresztül nyújtható be valamennyi kérelem.

(2) Amennyiben nem a megfelelő kérelemben kerül benyújtásra a hallgatói kérés, formai hiba miatt automatikusan elutasításra kerül.

(3) A TR-en keresztül benyújtható kérelmek papíron történő beadására nincs lehetőség.

(4) Kivételek az (1) bekezdésben foglaltak alól:

* Vendéghallgatói státusz iránti kérelem,
* Jogorvoslat iránti kérelem,
* Fogyatékosság miatti kedvezmény igénybevétele miatti kérelem
* [[1]](#footnote-1)Átjelentkezési kérelem.

Ezen kérelmek kizárólag papíron adhatók be, az adott kérelemnél megjelölt személynél.

**A kérelmek benyújtásának határideje**

**2.§**

(1)A kérelmeket külön-külön, - a TR kezdőoldalán a Hírekben – előre megadott határidőre kell benyújtani a hallgatónak a TR-ben vagy papíron, a szükséges dokumentumok csatolásával együtt.

**Az eljárásban résztvevők**

**3.§**

*(1) A kérelem ügyintézője a* Hallgatói Ügyek Igazgatóságának kijelölt tanulmányi előadója (továbbiakban: kijelölt tanulmányi előadó), vagy az adott kérelemtípusnál ügyintézőként megjelölt személy.

*(2) Véleményező*: a kari vezetés által kijelölt személy vagy személyek, akik kötelesek a kérelemben foglaltakról véleményt megfogalmazni.

*(3) Döntő*: a kari vezetés által kijelölt személy, aki a vélemények figyelembe vételével jogosult és köteles engedélyezni vagy elutasítani a kérelmet.

(4) [[2]](#footnote-2)*Véleményező, döntő:* a kérelmek elbírálói azok a személyek, akik jogosultak a kérelemben foglaltakat véleményezni, engedélyezni, elutasítani. A véleményezők és a döntéshozók személyében bekövetkező változás bejelentése a kari vezetés hatásköre és feladata, melyet a változást követő 8 munkanapon belül kötelesek a Tanulmányi Osztály részére írásban jelezni.

**Döntéshozatal**

**4.§**

*(1) A döntés megfogalmazása*: a véleményező véleményének figyelembevételével a döntő által a TR-ben rögzített feltételek pontos leírása arra nézve, hogy a kérelemben foglaltak milyen feltétel mellett kerülnek engedélyezésre vagy elutasításra. A döntés szövege változatlan formában bekerül a határozatba.

*(2)* [[3]](#footnote-3)*Határozathozatal*: a kérelem ügyintézőjének feladata a TR-ben Hivatalos bejegyzés formájában, a döntő által megfogalmazottak alapján.

**Az ügyintézés folyamata**

**5.§**

*(1)* A hallgató a kérelmet az előírt formanyomtatványon a TR-en keresztül nyújtja be kizárólag elektronikusan, a megadott határidőn belül a szükséges dokumentumok egyidejű csatolásával. Kivételt képeznek az 1.§ (4) bekezdésében szereplő kérelmek, melyeket kizárólag papíron lehet benyújtani, jelen Szabályzat II. fejezetében meghatározottak szerint.

(2) A beérkező kérelmekhez a TR-ben automatikusan hozzárendelődik a kérelem ügyintézője, véleményezője, valamint döntéshozója.

(3) A véleményező a véleményét a kérelem beérkezésétől számított 5 munkanapon belül rögzíti a TR-ben, majd a vélemény rögzítésétől számított 5 munkanapon belül a döntéshozó rögzíti döntését a TR-ben. A döntéshozó és véleményező által rögzített feltételeknek minden lényeges információt tartalmaznia kell a határozathozatalhoz.

(4) A döntés rögzítésétől számított 5 munkanapon belül a kérelem ügyintézője határozatot hoz a TR-ben és továbbítja a hallgató felé.

(5) [[4]](#footnote-4)A hallgatói ügyet legkésőbb a kérelem beérkezésétől számított 21 napon belül el kell intézni[[5]](#footnote-5).

(6) A kérelem szükség esetén a hiányos adattartalom megjelölésével hiánypótlásra visszaküldhető a hallgató részére. A TR-ben a hallgatónak küldött határozat, végzés, egyéb dokumentum hivatalos értesítésnek minősül.

1. **Speciális szabályok kérelmek szerint – elektronikus kérelmek**

**Vizsgaidőszak hosszabbítás iránti kérelem**

**6.§**

*(1) Beadási időszak*: Vizsgaidőszak utolsó napjától kezdődően, a vizsgaidőszakot követő 3 munkanapon belül, rendkívüli esetekben (különösen szülés, tartós betegség, kórházi kezelés, az Egyetem által szervezett külföldi tanulmányok) a szükséges dokumentumok egyidejű csatolásával. Záróvizsgára bejelentkezett hallgató vizsgaidőszak hosszabbítási kérelmet nem adhat be!

Vizsgaidőszak hosszabbítást az őszi szemeszter vizsgaidőszakát követően legfeljebb a következő félév szorgalmi időszakának 7. hetéig; a tavaszi szemeszter vizsgaidőszakában legfeljebb a következő félév szorgalmi időszakának 7. hetéig lehet engedélyezni.

*(2) Kérelem ügyintézője*: a kijelölt tanulmányi előadó

*(3) Véleményező*: kari adminisztrátor

*(4) Döntéshozó*: Kari Tanulmányi Bizottsága

**Utólagos (lehallgatásos) tantárgyfelvétel/tantárgyleadás iránti kérelem**[[6]](#footnote-6)

**7.§**

*(1)* [[7]](#footnote-7)*Beadási időszak*: regisztrációs időszak kezdetétől. A harmadik hét lejártát követően a hallgatónak kurzus felvételére és leadására az őszi félévben október 14-ig, a tavaszi félévben március 14-ig van lehetősége a TR-ben benyújtott kérelem útján, a Térítési és juttatási szabályzatban meghatározott késedelmi díj befizetése mellett. Október 14., illetve március 14. napját követően a hallgatónak nincs lehetősége kurzusfelvételre és kurzusleadásra.

*(2) Kérelem ügyintézője*: a kijelölt tanulmányi előadó, aki hozzárendeli a TR-ben a tantárgyak szerint illetékes tanszékek adminisztrátorait a kérelmekhez

*(3) Véleményező*: a tantárgy oktatója, akit a tanszéki adminisztrátor rendel a kérelemhez.

*(4) Döntéshozó*: kari oktatási dékánhelyettes, illetve az általa megbízott munkatárs.

**Mintatanterven kívüli tantárgyfelvétel/tantárgyleadás iránti kérelem**[[8]](#footnote-8)

**7/A.§**

*(1) Beadási időszak*: regisztrációs időszak kezdetétől. A harmadik hét lejártát követően a hallgatónak kurzus felvételére és leadására az őszi félévben október 14-ig, a tavaszi félévben március 14-ig van lehetősége a TR-ben benyújtott kérelem útján, a Térítési és juttatási szabályzatban meghatározott késedelmi díj befizetése mellett. Október 14., illetve március 14. napját követően a hallgatónak nincs lehetősége kurzusfelvételre és kurzusleadásra.

*(2) Kérelem ügyintézője*: a kijelölt tanulmányi előadó, aki hozzárendeli a TR-ben a tantárgyak szerint illetékes tanszékek adminisztrátorait a kérelmekhez

*(3) Véleményező*: a tantárgy oktatója, akit a tanszéki adminisztrátor rendel a kérelemhez.

*(4) Döntéshozó*: kari oktatási dékánhelyettes, illetve az általa megbízott munkatárs.

**Utólagos (vizsgakurzus) tantárgyfelvétel/tantárgyleadás iránti kérelem**

**8.§**

*(1) [[9]](#footnote-9)Beadási időszak*: regisztrációs időszak kezdetétől, a harmadik hét végéig. A harmadik hét lejártát követően a hallgatónak vizsgakurzus felvételére és leadására, az őszi félévben október 14-ig, a tavaszi félévben március 14-ig van lehetősége a TR-ben benyújtott kérelem útján, a Térítési és juttatási szabályzatban meghatározott késedelmi díj befizetése mellett. Október 14., illetve március 14. napját követően a hallgatónak nincs lehetősége kurzusfelvételre és kurzusleadásra.

*(2) Kérelem ügyintézője*: a kijelölt tanulmányi előadó, aki hozzárendeli a tantárgyak szerint illetékes tanszékek adminisztrátorait a kérelmekhez.

*(3) Véleményező*: a tantárgy oktatója, akit a tanszéki adminisztrátor rendel a kérelemhez.

*(4) Döntéshozó*: kari oktatási dékánhelyettes, illetve az általa megbízott munkatárs.

**Munkarendváltás és/vagy szakváltás iránti kérelem**

**9.§**

*(1) Beadási időszak*: előző félév vizsgaidőszakának első napjától. Őszi félévre szeptember 15-ig, tavaszi félévre február 15-ig, hallgatói jogviszony-igazolás és törzslap egyidejű csatolásával.

*(2) Kérelem ügyintézője*: a kijelölt tanulmányi előadó

*(3) Véleményező*: kari oktatási dékánhelyettes

*(4) Döntéshozó*: kari dékán

**Szakirányválasztás, szakirányváltoztatás, második szakirány felvétele**

**10.§** [[10]](#footnote-10)

*(1) Szakirány választási időszak*: A hallgató szakirányválasztását a szakirányos tanulmányainak megkezdését megelőző félév szorgalmi időszakának 60. napjáig jelentheti be a TR-ben. A hirdethető szakirányokat, és a tervezett keretszámot a Tanulmányi Osztály teszi közzé a TR-ben a regisztrációs időszak első hetéig.

(2) Második szakirány választására a hallgató kizárólag az alapképzés vagy mesterképzés képzési idejének feléig jogosult. Az alap vagy mesterképzés képzési idejének fele után a hallgatónak nincs lehetősége második szakirányt választani, változtatni.

*(3) Ügymenet:* A kari oktatási dékánhelyettes a szakfelelőssel egyeztetve az adott ciklusra meghirdethető szakirányokat és az azokra felvehető hallgatók tervezett létszámát a megelőző félév regisztrációs időszakának végéig határozza meg és megküldi a Tanulmányi Osztály számára. A döntés szerint hirdethető szakirányokat, a tervezett keretszámot a Tanulmányi Osztály teszi közzé a TR-ben a regisztrációs időszak első hetéig.

A választott szakirányt és specializációt a Tanulmányi Osztálytól kapott lista alapján a kari oktatási dékánhelyettes hagyja jóvá, melyet a jóváhagyást követően a Tanulmányi Osztály a hallgatóhoz rendel. Ha szükséges, újabb választási időszakot kell kiírni, a Térítési és juttatási szabályzatban meghatározott összeg befizetése mellett.

**Más intézményben teljesített kreditek elismertetése iránti kérelem (kreditbeszámítás)**

**11.§**

*(1)Beadási időszak*: regisztrációs időszakban, a Térítési és juttatási szabályzatban meghatározott összeg befizetése mellett egy hétig még a regisztrációs időszakot követően.

*(2) Kérelem ügyintézője*: a kijelölt tanulmányi előadó, akik kijelöli az illetékes tanszéki adminisztrátort

*(3) Véleményező*: tantárgy oktatója, akit a tanszéki adminisztrátor rendel a kérelemhez.

*(4) Döntéshozó*: Tanulmányi és Kreditátviteli Bizottság

**A Kaposvári Egyetemen korábban teljesített kreditek elismertetése iránti kérelem (kreditbeszámítás)**

**12.§**

*(1) Beadási időszak*: regisztrációs időszakban, a Térítési és juttatási szabályzatban meghatározott összeg befizetése mellett egy hétig még a regisztrációs időszakot követően.

*(2) Kérelem ügyintézője*: a kijelölt tanulmányi előadó, akik kijelöli az illetékes tanszéki adminisztrátort

*(3) Véleményező*: tantárgy oktatója, akit a tanszéki adminisztrátor rendel a kérelemhez.

*(4) Döntéshozó*: Tanulmányi és Kreditátviteli Bizottság

**[[11]](#footnote-11)Korábban teljesített pedagógus szakvizsga modul/ismeretkör elismertetése iránti kérelem (kreditbeszámítás)**

**12/A.§**

*(1) Beadási időszak*: regisztrációs időszakban, a Térítési és juttatási szabályzatban meghatározott összeg befizetése mellett egy hétig még a regisztrációs időszakot követően.

*(2) Kérelem ügyintézője*: a kijelölt tanulmányi előadó

*(3) Véleményező*: a Pedagógusképző Központ kijelölt munkatársa, egyeztetve a Pedagógiai Kar dékánjával vagy oktatási dékánhelyettesével, és a Hallgatói Ügyek Igazgatóságának operatív igazgatóhelyettesével

*(4) Döntéshozó*: Kreditátviteli Bizottság

**Korábban megszerzett tudás, munkatapasztalat elismertetése iránti kérelem**

**13.§**

*(1) Beadási időszak*: regisztrációs időszakban, a Térítési és juttatási szabályzatban meghatározott összeg befizetése mellett egy hétig még a regisztrációs időszakot követően.

*(2) Kérelem ügyintézője*: a kijelölt tanulmányi előadó, aki kijelöli az illetékes tanszéki adminisztrátort

*(3) Véleményező*: tantárgy oktatója, akit a tanszéki adminisztrátor rendel a kérelemhez.

*(4) Döntéshozó*: Tanulmányi és Kreditátviteli Bizottság

**Kreditalapú költségcsökkentés iránti kérelem (tandíjcsökkentés)**

**14.§**

*(1) Beadási időszak*: a rektori méltányosság alá eső kérelmek beadási határidejéről az TR-ből értesülhet a hallgató.

(2) Az utólagos tantárgyfelvételi/tantárgyleadási időszak lejártát követően a Tanulmányi Csoport ellenőrzi, hogy a kreditalapú költségcsökkentési kérelmek és az adott félévre felvett tantárgyak összhangban vannak-e. Amennyiben eltérést tapasztal, az adott félévre ténylegesen felvett krediteknek megfelelően a határozat módosításra kerül.

*(3) Kérelem ügyintézője*: a kijelölt tanulmányi előadó

*(4) Véleményező*: oktatási igazgató, HÖK elnök

*(5) Döntéshozó*: Rektor. A Kancellár egyetértési jogot gyakorol.

**Szociális alapú kollégiumi díjcsökkentési kérelem**

**15.§**

*(1) Beadási időszak*: a TR-ből értesülhet róla a hallgató.

*(2) Kérelem ügyintézője*: HÖK

*(3) Véleményező*: kollégium igazgatója, egyetemi hallgatói önkormányzat elnöke

*(4) Döntéshozó*: Rektor. A Kancellár egyetértési jogot gyakorol.

**[[12]](#footnote-12)Szociális alapú támogatás kérelem**

**15/A.§**

*(1) Beadási időszak*: a TR-ből értesülhet róla a hallgató, valamint a kari HÖK holnapjáról.

*(2) Kérelem ügyintézője*: HÖK

*(4) Döntéshozó*: kari DJB

**Részletfizetési kérelem**

**16.§**

(1) *Beadási időszak:* a TR-ből értesülhet róla a hallgató.

(2*) Kérelem beadásának folyamata:* a többi kérelemtől eltérően, a Pénzügyek menüpont Befizetés alpontjában, a pénzügyi kiírás mögött található + jelre kattintva lehet a „Kérvény leadása”-t választani. A Részletfizetési kérelem leadását követően azonnal megjelenik a három befizetendő részlet összege és a befizetés határideje.

(3) *Döntéshozó:* Rektor. A Kancellár egyetértési jogot gyakorol.

**Kivételes tanulmányi- és vizsgarend iránti kérelem (egyéni vagy kedvezményes tanrend és vizsgarend)**

**17.§**

*(1) Beadási időszak*: regisztrációs időszakban, valamint különösen indokolt esetben, a szorgalmi időszak végéig, a mulasztásra okot adó körülmény bizonyítása, igazolása mellett.

*(2) Kérelem ügyintézője*: a kijelölt tanulmányi előadó

*(3) [[13]](#footnote-13), [[14]](#footnote-14)Véleményező*: tantárgyfelelős oktató, akit a tanszéki adminisztrátor rendel a kérelemhez; kari HÖK elnök

*(4) Döntéshozó*: kari oktatási dékánhelyettes

**18.§**[[15]](#footnote-15)

~~-~~

**Hallgatói jogviszony szüneteltetése (rendkívüli passziválás) iránti kérelem**

**19.§**

*(1) [[16]](#footnote-16),[[17]](#footnote-17)Beadási időszak*: regisztrációs időszak kezdetétől, a vizsgaidőszak végéig. Az őszi félévben október 14-ét, a tavaszi félévben március 14-ét követően utólagos passziválásra nincs lehetőség, kivéve írásban hivatalosan igazolt szülés, továbbá baleset, betegség vagy más váratlan ok, ami miatt önhibáján kívül tanulmányi kötelezettségének nem tud eleget tenni.

(2) Hallgatói jogviszony szüneteléssel (passziválással) több alkalommal is élhet a hallgató a képzési ideje alatt, azonban az egybefüggő szünetelés (passziválás) ideje nem lehet hosszabb, mint két félév, kivéve szülés, továbbá baleset, betegség vagy más váratlan ok, ami miatt önhibáján kívül tanulmányi kötelezettségének nem tud eleget tenni. A két félévet rendkívüli ok miatt meghaladó szünetelést hivatalosan kiállított, írásbeli dokumentummal kell igazolni.

*(3) Kérelem ügyintézője*: a kijelölt tanulmányi előadó

*(4) Döntéshozó*: kari dékán

**Hallgatói jogviszony megszüntetése iránti kérelem**

**20.§**

*(1) Beadási időszak*: határidő nélkül bármikor kérhető

*(2) Kérelem ügyintézője*: a kijelölt tanulmányi előadó

*(3) Döntéshozó*: kari dékán

**Abszolutórium kiadása iránti kérelem**[[18]](#footnote-18)

**21.§**

*(1) Beadási időszak*: az abszolutórium feltételeinek teljesítését követően bármikor kérhető.

(2) A záróvizsgára jelentkezett hallgatóknak az abszolutóriumot a Tanulmányi Osztály kérés nélkül kiállítja. Záróvizsgára nem jelentkező hallgatók esetén jelen paragrafusban foglalt kérelem alapján kerül kiadásra a Tanulmányi Osztály által.

*(3) Kérelem ügyintézője*: a kijelölt tanulmányi előadó

(4) *Döntéshozó:* kari dékán

**Dékáni méltányosság iránti kérelem**

**22.§**

*(1) Beadási időszak*: határidő nélkül bármikor kérhető, kizárólag tanulmányi ügyekre vonatkozóan

*(2) Kérelem ügyintézője*: a kijelölt tanulmányi előadó

*(3) Véleményező*: érintett oktatási szervezeti egység és/vagy oktató, vagy illetékes testület/bizottság

*(4) Döntéshozó*: kari dékán

**Átsorolási kérelem állami finanszírozási formára**

**23.§**

*(1) [[19]](#footnote-19)Beadási időszak*: a tavaszi félév TR-ben történő lezárásának napját követő két hét, melynek pontos időtartamáról a TR-ből értesülhet a hallgató.

*(2) Kérelem ügyintézője*: a kijelölt tanulmányi előadó

*(3) Döntéshozó*: kari dékán

**Kollégiumi kiiratkozási kérelem**[[20]](#footnote-20)

**23/A.§**

(1) *Beadási időszak:* folyamatosan, TJSZ 22/C. §-ban foglaltak szerint

(2) *Kérelem ügyintézője:* kollégium adminisztrátor

(3) *Véleményező:* HÜI gazdasági ügyintézője

(4) *Döntéshozó:* Kollégiumi Felvételi Bizottság

**Jogtalan kiírás kérelem**[[21]](#footnote-21)

**23/B.§**

(1) *Beadási időszak:* folyamatosan, TJSZ 4. paragrafusban foglaltak szerint

(2) *Kérelem ügyintézője:* gazdasági ügyintézője

(3) *Véleményező:* oktatási igazgató, az adott ügyben érintett egyetemi szerv vagy alkalmazott

(4) *Döntéshozó:* kancellár

**Az önköltséges/költségtérítéses képzésben részt vevők ösztöndíj pályázata**[[22]](#footnote-22)

**23/C. §**

(1) *Beadási időszak:* TJSZ 25.§-ban foglaltak szerint

(2) *Kérelem ügyintézője:* oktatási igazgató

(3) *Véleményező:* kari dékánok

(4) *Döntéshozó:* rektor, a kancellár egyetértése mellett.

**Költségmentesség pályázat**[[23]](#footnote-23)

**23/D. §**

(1) *Beadási időszak:* TJSZ 26.§-ban foglaltak szerint

(2) *Kérelem ügyintézője:* oktatási igazgató

(3) *Véleményező:* kari dékánok

(4) *Döntéshozó:* rektor, a kancellár egyetértése mellett.

1. **Speciális szabályok kérelmek szerint – papíros kérelmek**

**Fogyatékosság miatti kedvezmény igénybevétele iránti kérelem**

**24.§**

*(1)* [[24]](#footnote-24)*Beadási időszak*: új hallgatók esetében minden tanév szeptember 15.; régi hallgatók esetében záróvizsga félévének hetedik hetéig.

(2) A regisztrációhoz az adatlapot, mely letölthető a <http://www.ke.hu/oktatas/eselyegyenloseg/tajekoztato> oldalról, önállóan vagy a fogyatékosügyi koordinátor segítségével kell kitölteni és leadni a kari vagy az egyetemi fogyatékosügyi koordinátornál.

*(3) Kérelem ügyintézője*: az egyetemi fogyatékosügyi koordinátor

*(4) Véleményező*: kari fogyatékosügyi koordinátor

*(5) Döntéshozó*: kari Dékán

**Vendéghallgatói státusz iránti kérelem**

**25.§**

*(1) Beadási időszak*: regisztrációs időszakban, külföldi hallgató esetében e határidő legfeljebb a képzési időszak kezdetétől számított egy hónapig meghosszabbítható.

(1a) [[25]](#footnote-25)Az Egyetem honlapjáról letölhető formanyomtatványon kell beadni a Tanulmányi Osztályra.

*(2) Kérelem ügyintézője*: a kijelölt tanulmányi előadó

*(3) Véleményező*: kari oktatási dékánhelyettes

*(4) Döntéshozó*: kari dékán

**Jogorvoslat iránti kérelem**

**26.§**

*(1) Beadási időszak*: határidő nélkül bármikor kérhető.

(2) A hallgató a felsőoktatási intézmény döntése vagy intézkedése, illetve intézkedésének elmulasztása (a továbbiakban együtt: döntés) ellen - a közléstől, ennek hiányában a tudomására jutásától számított tizenöt napon belül - jogorvoslattal élhet, kivéve a tanulmányok értékelésével kapcsolatos döntést. Eljárás indítható a tanulmányok értékelésével kapcsolatos döntés ellen is, ha a döntés nem a felsőoktatási intézmény által elfogadott követelményekre épült, illetve a döntés ellentétes az Egyetem SZMSZ-ében foglaltakkal, vagy megszegték a vizsga megszervezésére vonatkozó rendelkezéseket.

*(3) Kérelem ügyintézője*: a szak tanulmányi előadója, aki iktatás és a szükséges dokumentumok[[26]](#footnote-26) csatolását követően az anyagokat átadja a döntéshozónak

*(4) Döntéshozó*: Hallgatói Jogorvoslati Bizottság

**Átjelentkezési kérelem**[[27]](#footnote-27)

**26/A.§**

*(1) Beadási időszak*: az őszi félévre vonatkozóan szeptember 15-ig, a tavaszi félévre vonatkozóan február 15-ig kerülhet sor.

(2) Az Egyetem honlapjáról letölhető formanyomtatványon kell beadni a Tanulmányi Osztályra.

*(3) Kérelem ügyintézője*: a kijelölt tanulmányi előadó

*(4) Véleményező*: kari oktatási dékánhelyettes

*(5) Döntéshozó*: kari dékán

**Záró rendelkezések**

**27.§**

(1) A Kaposvári Egyetem Szervezeti és Működési Szabályzat III. kötetének 7. számú mellékletét képező Kérelmezési ügymenetet az oktatási rektorhelyettes előterjesztésére a Kaposvári Egyetem Szenátusa a 2015. december 18-i ülésén megtárgyalta és a 90/2015 (XII.18.) sz. határozattal elfogadta. Jelen szabályzat 2016. január 18-tól hatályos.

(2) A szabályzat az intézmény honlapján megtekinthető.

(3) Jelen szabályzat módosításait a Kaposvári Egyetem Szenátusa a 2016. március 24-én megtartott ülésén megtárgyalta és a 9/2016. (III. 24.) számú határozatával elfogadta. A módosítások a lábjegyzetben megjelölt időponttól hatályosak.

(4) Jelen szabályzat módosításait a Kaposvári Egyetem Szenátusa a 2016. május 26-án megtartott ülésén megtárgyalta, és a 27/2016. (V. 26.) számú határozatával elfogadta. A határozattal elfogadott módosítások 2016. július 1-től lépnek hatályba.

(5) Jelen szabályzat módosításait a Kaposvári Egyetem Szenátusa a 2016. június 28-án megtartott ülésén megtárgyalta, és az 51/2016. (VI. 28.) számú határozatával elfogadta. A határozattal elfogadott módosítások az elfogadás napjától hatályosak.

(6) Jelen szabályzat módosításait a Kaposvári Egyetem Szenátusa a 2016. augusztus 29-30-án megtartott elektronikus szavazáson az 59/2016. (VIII. 30.) számú határozatával elfogadta. A határozattal elfogadott módosítások az elfogadás napjától hatályosak.

(7) Jelen szabályzat módosításait a Kaposvári Egyetem Szenátusa a 2017. június 29-én megtartott ülésen megtárgyalta, és a 39/2017. (VI. 29.) számú határozatával elfogadta. A határozattal elfogadott módosítások az elfogadás napjától hatályosak.

Kaposvár, 2017. június 29.

Prof. Dr. Szávai Ferenc DSc Dr. Borbás Zoltán

rektor kancellár

1. Beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-1)
2. Módosítva a 39/2017. (VI. 29.) sz. Szenátus határozattal, hatályos 2017. június 29-től. *A „Neptun csoport” szöveg helyébe a „Tanulmányi Osztály” szöveg lép.* [↑](#footnote-ref-2)
3. Módosítva a 39/2017. (VI. 29.) sz. Szenátus határozattal, hatályos 2017. június 29-től. *A „kijelölt tanulmányi előadó” szöveg helyébe a „kérelem ügyintézőjének” szöveg lép.* [↑](#footnote-ref-3)
4. Módosítva a 9/2016. (III.24.) számú Szenátusi határozattal, hatályos 2016. március 24-től. [↑](#footnote-ref-4)
5. Ket. 33.§ (7) [↑](#footnote-ref-5)
6. A § címe módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-6)
7. Módosítva a 9/2016. (III.24.) számú Szenátusi határozattal, hatályos 2016. március 24-től. [↑](#footnote-ref-7)
8. A § beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-8)
9. Módosítva a 9/2016. (III.24.) számú Szenátusi határozattal, hatályos 2016. március 24-től. [↑](#footnote-ref-9)
10. A § (1) és (3) bekezdése módosítva 39/2017. (VI. 29.) sz. Szenátus határozattal, hatályos 2017. június 29-től. *A „Csoport” szöveg helyébe az „Osztály” szöveg lép.* [↑](#footnote-ref-10)
11. A § beiktatva az 59/2016. (VIII. 30.) számú Szenátusi határozattal, hatályos 2016. augusztus 30-tól. [↑](#footnote-ref-11)
12. A § beiktatva az 51/2016. (VI. 28.) számú Szenátusi határozattal, hatályos 2016. június 28-tól. [↑](#footnote-ref-12)
13. Módosítva a 9/2016. (III.24.) számú Szenátusi határozattal, hatályos 2016. március 24-től. [↑](#footnote-ref-13)
14. Módosítva a 27/2016. (V.26.) számú Szenátusi határozattal, hatályos 2016. július 1-től. *A mondatba beillesztésre került: „; kari HÖK elnök”.* [↑](#footnote-ref-14)
15. A § címe és tartalma törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-15)
16. Módosítva a 9/2016. (III.24.) számú Szenátusi határozattal, hatályos 2016. március 24-től. [↑](#footnote-ref-16)
17. Módosítva a 27/2016. (V.26.) számú Szenátusi határozattal, hatályos 2016. július 1-től. *A „folyamatosan” szövegrész helyébe „a vizsgaidőszak végéig” szöveg lép.* [↑](#footnote-ref-17)
18. A § címe és tartalma módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-18)
19. Módosítva az 51/2016. (VI.28.) számú Szenátusi határozattal, hatályos 2016. június 28-tól. [↑](#footnote-ref-19)
20. A § beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-20)
21. A § beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-21)
22. A § beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-22)
23. A § beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-23)
24. Módosítva a 39/2017. (VI. 29.) sz. Szenátus határozattal, hatályos 2017. június 29-től. *A „folyamatos” szöveg helyébe a „záróvizsga félévének hetedik hetéig” szöveg lép.* [↑](#footnote-ref-24)
25. A bekezdés beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-25)
26. KE SZMSZ III. kötet 109.§ (3) bekezdésében foglaltak [↑](#footnote-ref-26)
27. A § beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-27)